लिस्ट में भूपेंद्र हुड्डा का दबदबा; संतुलन साधने को सुरजेवाला, शैलजा को भी तरजीह
Congress Raipur Session Haryana AICC (All India Congress Committee) List - रायपुर में होने वाले पार्टी के अधिवेशन से पहले कांग्रेस (AICC) ने देर रात हरियाणा के 41 नेताओं की लिस्ट जारी कर दी।
रायपुर में होने वाले पार्टी के अधिवेशन से पहले कांग्रेस (AICC) ने देर रात हरियाणा के 41 नेताओं की लिस्ट जारी कर दी। इस लिस्ट में 26 निर्वाचित और 15 मनोनीत सदस्यों के नाम शामिल हैं। इस लिस्ट में भी पूर्व मुख्यमंत्री भूपेंद्र सिंह हुड्डा अपने प्रतिद्वंदियों पर हावी दिखे। हालांकि, आलाकमान ने हरियाणा के नेताओं में संतुलन बनाने के लिए राज्यसभा सांसद रणदीप सुरजेवाला, कुमारी शैलजा के साथ किरण चौधरी के समर्थकों को भी लिस्ट में तरजीह दी है।
अधिवेशन में जाने का मिलेगा न्योता
इन नेताओं की यह लिस्ट इसलिए महत्वपूर्ण मानी जा रही है क्योंकि इन्हीं नेताओं को रायपुर में होने वाले अधिवेशन में जाने का मौका मिलेगा। छत्तीसगढ़ के रायपुर में 26 फरवरी से पार्टी का राष्ट्रीय अधिवेशन हो रहा है। इस अधिवेशन में 2024 में होने जा रहे लोकसभा चुनावों को लेकर मंथन किया जाएगा। साथ ही विपक्षी एकता को लेकर भी रणनीति बनाई जाएगी।
26 निर्वाचित सदस्यों में ये नाम
लिस्ट में 26 निर्वाचित सदस्यों में हरियाणा कांग्रेस अध्यक्ष उदयभान, भूपेंद्र सिंह हुड्डा, कुमारी शैलजा, रणदीप सुरजेवाला, दीपेंद्र हुड्डा, कैप्टन अजय यादव, जितेंद्र भारद्वाज, रामकिशन, श्रुति चौधरी, सुरेश गुप्ता, किरण चौधरी, आफताब अहमद, राव दान सिंह, कुलदीप शर्मा, वीरेंद्र राठौड़, चेतन चौहान, प्रदीप नरवाल, आशीष दुआ, विनीत पुनिया, जयवीर वाल्मीकि, शमशेर गोगी, चंद्र मोहन, द्वियांशु बुद्धिराजा, विशाल चौधरी, कुलदीप वत्स के नाम शामिल हैं।
मनोनीत सदस्यों में ये नाम
पार्टी आलाकमान की लिस्ट में 15 मनोनीत सदस्यों में वीरेंद्र वशिष्ठ, डा. अजय चौधरी, वीरेंद्र राय, चंद्रवाला, चक्रवर्ती शर्मा, राजेश संदलाना, कमला मान, सुधा भारद्वाज, विनीत कंबोज, संदीप सिंह, संजय गाबा, प्रज्ञा शर्मा, पूनम चौहान, सुनीता शेरवाल, यरधन यादव,और मनोज बांगड़ी के नाम शामिल हैं।
यहां पढ़ें पूरी लिस्ट...
